
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


5 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3479 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Εξουσιοδότηση υπογραφής του Προϊσταμένου 
της Δ.Ο.Υ. Σερρών σε ιεραρχικά υφιστάμενα όρ¬ 
γανα. 

2 

Έγκριση, προκήρυξη και ανάθεση διενέργειας, 
της Έρευνας Συνταξιοδοτικών Ταμείων, έτους 
αναφοράς 2016. 

3 

Έγκριση, προκήρυξη και ανάθεση διενέργειας, 
της Έρευνας Ασφαλιστικών Επιχειρήσεων, έτους 
αναφοράς 2016. 

4 

Έγκριση κυκλοφοριακών ρυθμίσεων σύμφωνα με 
την υπ' αριθμ. 257/2015, απόφαση του Δημοτικού 
Συμβ. του Δήμου Κηφισιάς. 

5 

Έγκριση προσωρινών μέτρων κυκλοφορικών 
ρυθμίσεων στην πόλη της Θεσσαλονίκης σύμφω¬ 
να με την υπ'αριθ. 1070/2017 απόφαση Δημοτι¬ 
κού Συμβουλίου Θεσσαλονίκης. 

6 

Απαγόρευση της Θήρας σε περιπτώσεις μεγάλων 
χιονοπτώσεων και λόγω ιδιαίτερα δυσμενών και¬ 
ρικών συνθηκών στην περιοχή ευθύνης του Δα¬ 
σαρχείου Σουφλίου. 

7 

Μετονομασία εργαστηρίου της Σχολής Μηχανο¬ 
λόγων Μηχανικών του Εθνικού Μετσόβιου Πολυ¬ 
τεχνείου. 


ΑΠΟΦΑΣΕΙΣ 

Αριθμ. 64847 _ (1) 

Εξουσιοδότηση υπογραφής του Προϊσταμένου 
της Δ.Ο.Υ. Σερρών σε ιεραρχικά υφιστάμενα όρ¬ 
γανα. 

Ο ΠΡΟΪΣΤΑΜΕΝΟΣ ΤΗΣ Δ.Ο.Υ. ΣΕΡΡΩΝ 
Έχοντας υπόψη: 

1. α) Τις διατάξεις του Κεφαλαίου Α' «Σύσταση Ανε¬ 
ξάρτητης Αρχής Δημοσίων Εσόδων» του ν. 4389/2016 
(Α' 94) και ειδικότερα της υποπαραγράφου β'τηςπαρ. 6 
του άρθρου 14 του ν. 4389/2016 (Α' 94), του άρθρου 7 


και του άρθρου 41 αυτού, β) Τις διατάξεις του άρθρου 4 
του ν. 4174/2013 (Α' 170). 

γ)Την αρ. πρωτ. Δ.ΟΡΓ.Α 1036960 ΕΞ 2017/10.03.2017 
(Β' 968) απόφαση του Διοικητή της Ανεξάρτητης Αρχής 
Δημοσίων Εσόδων «Οργανισμός της Ανεξάρτητης Αρχής 
Δημοσίων Εσόδων (ΑΑ.Δ.Δ.Ε.)». 

2. Την αρ. πρωτ. Δ.ΟΡΓ.Α 1115805 ΕΞ 2017/31.07.2017 
(Β' 2743) απόφαση του Διοικητή της Ανεξάρτητης Αρχής 
Δημοσίων Εσόδων με θέμα «Μεταβίβαση αρμοδιοτήτων 
και εξουσιοδότηση υπογραφής "Με εντολή Διοικητή" σε 
όργανα της Φορολογικής Διοίκησης» και ειδικότερα τις 
περιπτώσεις με α/α 43, 44, 48, 68, 70, 71, 78, 79, 85 και 
86 του άρθρου 1 αυτής. 

3. Το αρ. πρωτ. Δ.ΟΡΓ.Α 1119912 ΕΞ 2017/9.8.2017 
έγγραφο της Διεύθυνσης Οργάνωσης - Τμήμα Α' Διοι¬ 
κητικής Οργάνωσης. 

4. Την ανάγκη καλύτερης εξυπηρέτησηςτων φορολο- 
γουμένων και την εύρυθμη λειτουργία της Υπηρεσίας. 

5. Το γεγονός ότι, από τις διατάξεις της παρούσας από¬ 
φασης, δεν προκαλείται δαπάνη σε βάρος του Προϋπο¬ 
λογισμού της Ανεξάρτητης Αρχής Δημοσίων Εσόδων, 
αποφασίζουμε: 

I. Εξουσιοδοτούμε να υπογράφει «Με εντολή Διοικητή» 
τις πράξεις ή άλλα έγγραφα των περιπτώσεων 68, 70, 
78, 79 του άρθρου 1 της αρ. πρωτ. Δ.ΟΡΓ.Α 1115805 ΕΞ 
2017/31.07.2017 (Β' 2743) απόφαση του Διοικητή της 
Ανεξάρτητης Αρχής Δημοσίων Εσόδων, ο Προϊστάμενος 
της Υποδιεύθυνσης. 

II. Εξουσιοδοτούμε να υπογράφει «Με εντολή Προ¬ 
ϊσταμένου Δ.Ο.Υ.» τις πράξεις ή άλλα έγγραφα των 
περιπτώσεων 71, 85, 86 του άρθρου 1 της αρ. πρωτ. 
Δ.ΟΡΓ.Α 1115805 ΕΞ 2017/31.07.2017 (Β' 2743) απόφαση 
του Διοικητή της Ανεξάρτητης Αρχής Δημοσίων Εσόδων, 
ο Προϊστάμενος της Υποδιεύθυνσης. 

III. Εξουσιοδοτούμε να υπογράφει «Με εντολή Δι¬ 
οικητή» τις πράξεις ή άλλα έγγραφα της περίπτωσης 
48 του άρθρου 1 της αρ. πρωτ. Δ.ΟΡΓ.Α 1115805 ΕΞ 
2017/31.07.2017 (Β' 2743) απόφαση του Διοικητή της 
Ανεξάρτητης Αρχής Δημοσίων Εσόδων, ο Προϊστάμενος 
του τμήματος Δικαστικού και Νομικής Υποστήριξης. 

IV. Εξουσιοδοτούμε να υπογράφει «Με εντολή Διοι¬ 
κητή» τις πράξεις ή άλλα έγγραφα των περιπτώσεων 43 
και 44 του άρθρου 1 της αρ. πρωτ. Δ.ΟΡΓ.Α 1115805 ΕΞ 
2017/31.07.2017 (Β' 2743) απόφαση του Διοικητή της 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3479/05.10.2017 


Ανεξάρτητης Αρχής Δημοσίων Εσόδων, ο Προϊστάμενος 
του τμήματος Εσόδων. 

Η απόφαση αυτή ισχύει από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 21 Σεπτεμβρίου 2017 
Ο Προϊστάμενος της Δ.Ο.Υ. 

ΑΘΑΝΑΣΙΟΣ ΑΓΓΕΛΕΡΗΣ 


Αριθμ. 7127/Γ4 -789 (2) 

Έγκριση, προκήρυξη και ανάθεση διενέργειας, 
της Έρευνας Συνταξιοδοτικών Ταμείων, έτους 
αναφοράς 2016 . 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

Ι.Τις διατάξεις: 

α. Του ν. 3832/2010 (ΦΕΚ 38/Α79-3-2010) «Ελληνικό 
Στατιστικό Σύστημα (ΕΛ.Σ.Σ.) Σύσταση της Ελληνικής 
Στατιστικής Αρχής (ΕΛΣΤΑΤ) ως Ανεξάρτητης Αρχής», 
όπως τροποποιήθηκε και ισχύει και, ειδικότερα της περ. ζ 
της παρ. 1 του άρθρου 14. 

β. Του π.δ. 226/2000 (ΦΕΚ 195/Α78.9.2000) «Οργανι¬ 
σμός της Γ. Γ. ΕΣΥΕ». 

γ.Της ΓΠ - 400/27.8.2012 απόφασης, με θέμα «Έγκριση 
Κανονισμού Λειτουργίας και Διαχείρισης της Ελληνικής 
Στατιστικής Αρχής» (ΦΕΚ 2390/Β728.8.2012). 

2. Το ν. 4336/2015 (ΦΕΚ 94/Α714.8.2015) με έναρξη 
ισχύος από 1.1.2016, με θέμα «Συνταξιοδοτικές διατάξεις- 
Κύρωση του Σχεδίου Σύμβασης Οικονομικής Ενίσχυ¬ 
σης από τον Ευρωπαϊκό Μηχανισμό Σταθερότητας και 
ρυθμίσεις για την υλοποίηση της Συμφωνίας Χρηματο¬ 
δότησης». 

3. Το π.δ. 80/2016 «Ανάληψη υποχρεώσεων από Δια- 
τάκτες» (Α' 145). 

4. Την υπ'αριθ. ΥΠΟΙΚ0001538ΕΞ2016 απόφαση του 
Υπουργού Οικονομικών με θέμα «Διορισμός του Προέ¬ 
δρου της Ελληνικής Στατιστικής Αρχής (ΕΛΣΤΑΤ)» (ΦΕΚ 
95/Υ.Ο.Δ.Δ./2016). 

5. Τον Κανονισμό 295/2008 του ΕΚ και του Συμβουλίου 
της 11 ης Μαρτίου 2008 για τις Στατιστικές Διάρθρωσης 
των Επιχειρήσεων (Ε 97/9-4-2008), παράρτημα VII. 

6. Τον Κανονισμό 250/2009 της Επιτροπής που αφορά 
στον ορισμό των μεταβλητών και στη τεχνική μορφή των 
στοιχείων που διαβιβάζονται. 

7. Τ ον Κανονισμό 251 /2009 της Επιτροπής που αφορά 
τις σειρές δεδομένων που πρέπει να καταρτιστούν σχε¬ 
τικά με τις στατιστικές διάρθρωσης των επιχειρήσεων. 

8. Τον Κανονισμό 446/2014 της Επιτροπής που τρο¬ 
ποποιεί τους παραπάνω Κανονισμούς και αφορά στις 
σειρές δεδομένων που πρέπει να καταρτισθούν και τα 
κριτήρια αξιολόγησης της ποιότητας των στατιστικών 
διάρθρωσης των επιχειρήσεων. 


9. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολο¬ 
γισμού της ΕΛΣΤΑΤ, αποφασίζουμε: 

1. α. Εγκρίνουμε και προκηρύσσουμε τη διενέργεια 
τηςΈρευναςΣυνταξιοδοτικώνΤαμείων, κατάτη διάρκεια 
του έτους 2017 με περίοδο αναφοράς των στοιχείων το 
έτος 2016. 

β. Αναθέτουμε στο Τμήμα Διανεμητικού Εμπορίου της 
Δ/νσηςΣτατιστικώνΤομέα Εμπορίου και Υπηρεσιών της 
ΕΛ.ΣΤΑΤ. τη διενέργεια της ανωτέρω έρευνας. 

2. Η εν λόγω έρευνα διενεργείται στο πλαίσιο υλοποίη¬ 
σης του Κανονισμού 295/2008 του ΕΚ και του Συμβουλί¬ 
ου της 11 ης Μαρτίου 2008 και του Κανονισμού 446/2014 
της Επιτροπής της 2ας Μάιου 2014, και αποσκοπεί στη 
συλλογή και κατάρτιση εναρμονισμένων στατιστικών 
στοιχείων στα κράτη-μέλη της Ευρωπαϊκής Ένωσης, 
για τις βασικές μεταβλητές των επιχειρήσεων, οι οποίες 
δραστηριοποιούνται: 

στην τάξη 6530: Συνταξιοδοτικά ταμεία, του τομέα 
Κ της ΝΑΟΕ αναθ. 2, για τα αυτόνομα συνταξιοδοτικά 
ταμεία (οικονομικά στοιχεία, στοιχεία απασχόλησης, 
στοιχεία πλήθους δικαιούχων), προκειμένου να προσ- 
διορισθεί η συνεισφορά του τομέα στη διαμόρφωση του 
εθνικού εισοδήματος και, παράλληλα, να καλυφθούν οι 
στατιστικές απαιτήσεις της Ευρωπαϊκής Ένωσης, εντός 
των προβλεπόμενων προθεσμιών. 

3. Η έρευνα είναι απογραφική και καλύπτει το σύνολο 
των συνταξιοδοτικών ταμείων που 

δραστηριοποιούνται στην Ελλάδα. Μονάδα της έρευ¬ 
νας είναι το συνταξιοδοτικά ταμείο. 

Τα αποτελέσματα της έρευνας θα αποσταλούν στη 
ΕυΐΌ5ΐ3ΐ, σύμφωνα με τις προδιαγραφές των αντίστοι¬ 
χων εφαρμοστικών Κανονισμών 250/2009 και 251/2009 
του ΕΚ και του Συμβουλίου της 11 ης Μαρτίου 2009 και 
του Κανονισμού 446/2014 της Επιτροπής που τους τρο¬ 
ποποιεί. 

Το χρονικό διάστημα, εντός του οποίου θαδιενεργηθεί 
η έρευνα, είναι το έτος 2017 και οι εργασίες επεξεργασί¬ 
ας και ανάλυσης των στοιχείων θα έχουν ολοκληρωθεί 
μέχρι τέλη Ιουνίου 2018. 

Αναλυτικά, θα πραγματοποιηθούν οι παρακάτω ερ¬ 
γασίες: 

- Σχεδιασμός και οργάνωση της έρευνας (διαμόρφωση 
ηλεκτρονικού ερωτηματολογίου, ηλεκτρονική αποστολή 
του ερωτηματολογίου στα συνταξιοδοτικά ταμεία) 

- Συλλογή στατιστικών στοιχείων 

- Ενημέρωση μητρώου Συνταξιοδοτικών ταμείων 

- Δημιουργία του απαραίτητου λογισμικού προγράμ¬ 
ματος 

- Έλεγχος και επεξεργασία των στοιχείων 

- Παραγωγή τελικών πινάκων, εφαρμογή σχημάτων 
εμπιστευτικότητας στα αποτελέσματα και αποστολή 
στοιχείων στη ΕυΐΌ5ΐ3ΐ 

- Σύνταξη Έκθεσης ποιότητας (ς)υ3ΐίΐγ ΓεροΠ) 

- Αξιολόγηση της ποιότητας των αποτελεσμάτων της 
έρευνας 

- Δημοσιοποίηση αποτελεσμάτων. 

4. Γιατη διενέργειατης έρευνας θα χρησιμοποιηθούν: 
• Υπάλληλοι της ΕΛ.ΣΤΑΤ. μόνιμοι και με σύμβαση Ι.Δ., 
οι οποίοι θα εργασθούν εντός του κανονικού ωραρίου 
εργασίας των Δημοσίων Υπηρεσιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 18 Σεπτεμβρίου 2017 
Ο Πρόεδρος 

ΑΘΑΝΑΣΙΟΣ ΘΑΝΟΠΟΥΛΟΣ 


Αριθμ. 7126/Γ4 - 790 (3) 

Έγκριση, προκήρυξη και ανάθεση διενέργειας, 
της Έρευνας Ασφαλιστικών Επιχειρήσεων, έτους 
αναφοράς 2016 . 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

1. Τις διατάξεις: 

α. Του ν. 3832/2010 (ΦΕΚ 38/Α79-3-2010) «Ελληνικό 
Στατιστικό Σύστημα (ΕΛ.Σ.Σ.) Σύσταση της Ελληνικής 
Στατιστικής Αρχής (ΕΛΣΤΑΤ) ως Ανεξάρτητης Αρχής», 
όπως τροποποιήθηκε και ισχύει και, ειδικότερα της περ. ζ 
της παρ. 1 του άρθρου 14. 

β. Του π.δ. 226/2000 (ΦΕΚ 195/Α78.9.2000) «Οργανι¬ 
σμός της Γ. Γ. ΕΣΥΕ». 

γ. Της ΓΠ - 400/27.8.2012 απόφασης, με θέμα «Έγκριση 
Κανονισμού Λειτουργίας και Διαχείρισης της Ελληνικής 
Στατιστικής Αρχής» (ΦΕΚ 2390/Β 728.8.2012). 

2. Το Ν. 4336/2015 (ΦΕΚ 94/Α714.8.2015) με έναρξη 
ισχύος από 1.1.2016, με θέμα «Συνταξιοδοτικές διατάξεις- 
Κύρωση του Σχεδίου Σύμβασης Οικονομικής Ενίσχυ¬ 
σης από τον Ευρωπαϊκό Μηχανισμό Σταθερότητας και 
ρυθμίσεις για την υλοποίηση της Συμφωνίας Χρηματο¬ 
δότησης». 

3. Το π.δ. 80/2016 «Ανάληψη υποχρεώσεων από Δια- 
τάκτες» (Α' 145). 

4. Την υπ' αριθ. ΥΠΟΙΚ0001538ΕΞ2016 απόφαση του 
Υπουργού Οικονομικών με θέμα «Διορισμός του Προ¬ 
έδρου της Ελληνικής Στατιστικής Αρχής (ΕΛΣΤΑΤ)» 
(ΦΕΚ 95/Υ.Ο.Δ.Δ./2016). 

5. Τον Κανονισμό 295/2008 του ΕΚ και του Συμβουλίου 
της 11 ης Μαρτίου 2008 για τις Στατιστικές Διάρθρωσης 
των Επιχειρήσεων (Ε 97/9-4-2008), παράρτημα V. 

6. Τον Κανονισμό 250/2009 της Επιτροπήςπου αφορά 
στον ορισμό των μεταβλητών και στη τεχνική μορφή των 
στοιχείων που διαβιβάζονται. 

7. Τον Κανονισμό 251/2009της Επιτροπήςπου αφορά 
τις σειρές δεδομένων που πρέπει να καταρτιστούν σχε¬ 
τικά με τις στατιστικές διάρθρωσης των επιχειρήσεων. 

8. Τον Κανονισμό 446/2014 της Επιτροπής που τρο¬ 
ποποιεί τους παραπάνω Κανονισμούς και αφορά στις 
σειρές δεδομένων που πρέπει να καταρτισθούν και τα 
κριτήρια αξιολόγησης της ποιότητας των στατιστικών 
διάρθρωσης των επιχειρήσεων 


9. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολο¬ 
γισμού της ΕΛΣΤΑΤ, αποφασίζουμε: 

1. α. Εγκρίνουμε και προκηρύσσουμετη διενέργεια της 
Έρευνας Ασφαλιστικών Επιχειρήσεων, κατά τη διάρκεια 
του έτους 2017 με περίοδο αναφοράς των στοιχείων το 
έτος 2016. 

β. Αναθέτουμε στο Τμήμα Διανεμητικού Εμπορίου της 
Διεύθυνσης ΣτατιστικώνΤομέα Εμπορίου και Υπηρεσιών 
της ΕΛ.ΣΤΑΤ. τη διενέργεια της ανωτέρω έρευνας. 

2. Η εν λόγω έρευνα διενεργείται στο πλαίσιο υλοποίη- 
σηςτου Κανονισμού 295/2008 του ΕΚ και του Συμβουλί¬ 
ου της 11 ης Μαρτίου 2008 και του Κανονισμού 446/2014 
της Επιτροπής της 2ας Μαΐου 2014, και αποσκοπεί στη 
συλλογή και κατάρτιση εναρμονισμένων στατιστικών 
στοιχείων των κρατών - μελών της Ευρωπαϊκής Ένωσης, 
για τις βασικές μεταβλητές των επιχειρήσεων, οι οποίες 
δραστηριοποιούνται στον τομέα Κ της ΝΑΟΕ αναθ. 2 - 
τάξεις 6511,6512 και 6520 (στοιχεία ενεργητικού, στοι¬ 
χεία παθητικού, καταστάσεις εκμετάλλευσης ανά κλάδο 
ασφάλισης, κατάσταση λογαριασμού αποτελεσμάτων 
χρήσεως, στοιχεία απασχόλησης), προκειμένου να προσ- 
διορισθεί η συνεισφορά του τομέα στη διαμόρφωση του 
εθνικού εισοδήματος και, παράλληλα, να καλυφθούν οι 
στατιστικές απαιτήσεις της Ευρωπαϊκής Ένωσης, εντός 
των προβλεπόμενων προθεσμιών. 

3. Η έρευνα είναι απογραφική και καλύπτει το σύνολο 
των ασφαλιστικών επιχειρήσεων ελληνικών ή ξένων που 
δραστηριοποιούνται αυτόνομα στην Ελλάδα. Μονάδα 
της έρευνας είναι η ασφαλιστική επιχείρηση. 

Τα αποτελέσματα της έρευνας θα αποσταλούν στη 
ΕυΐΌ5ΐ3ΐ, σύμφωνα με τις προδιαγραφές των αντίστοι¬ 
χων εφαρμοστικών Κανονισμών 250/2009 και 251/2009 
του ΕΚ και του Συμβουλίου της 11 ης Μαρτίου 2009, κα¬ 
θώς και του Κανονισμού 446/2014 της Επιτροπής της 
2ας Μαΐου 2014. 

Το χρονικό διάστημα, εντόςτου οποίου θα διενεργηθεί 
η έρευνα, είναι το έτος 2017 και οι εργασίες επεξεργασί¬ 
ας και ανάλυσης των στοιχείων θα έχουν ολοκληρωθεί 
μέχρι τέλη Ιουνίου 2018. 

Αναλυτικά, θα πραγματοποιηθούν οι παρακάτω ερ¬ 
γασίες: 

- Σχεδιασμός και οργάνωση της έρευνας (διαμόρφωση 
ηλεκτρονικού ερωτηματολογίου, ηλεκτρονική αποστολή 
του ερωτηματολογίου στις ασφαλιστικές επιχειρήσεις) 

- Συλλογή στατιστικών στοιχείων 

- Ενημέρωση μητρώου Ασφαλιστικών Επιχειρήσεων 

- Δημιουργία του απαραίτητου λογισμικού προγράμ¬ 
ματος 

- Έλεγχος και επεξεργασία των στοιχείων 

- Παραγωγή τελικών πινάκων, εφαρμογή σχημάτων 
εμπιστευτικότητας στα αποτελέσματα και αποστολή 
στοιχείων στη ΕυΐΌ5ΐ3ΐ 

- Σύνταξη Έκθεσης ποιότητας (ηυ3ΐίΐγ Γθροά) 

- Αξιολόγηση της ποιότητας των αποτελεσμάτων της 
έρευνας 

- Δημοσιοποίηση αποτελεσμάτων. 

4. Για τη διενέργεια της έρευνας θα χρησιμοποιηθούν: 
• Υπάλληλοι της ΕΛ.ΣΤΑΤ. μόνιμοι και με σύμβαση Ι.Δ., 
οι οποίοι θα εργασθούν εντός του κανονικού ωραρίου 
εργασίας των Δημοσίων Υπηρεσιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 18 Σεπτεμβρίου 2017 
Ο Πρόεδρος 

ΑΘΑΝΑΣΙΟΣ ΘΑΝΟΠΟΥΛΟΣ 


Αριθμ. 74809/766 (4) 

Έγκριση κυκλοφοριακών ρυθμίσεων σύμφωνα 
με την υπ' αριθμ. 257/2015, απόφαση του Δημο¬ 
τικού Συμβ. του Δήμου Κηφισιάς. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Τιςδιατάξειςτουν.2503/1997 (ΦΕΚ107Α730.05.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για τη Τοπική Αυτοδιοίκηση και άλλες δι¬ 
ατάξεις». 

3. Το ν. 3852/2010 (ΦΕΚ 87Α77.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης Πρόγραμμα Καλλικράτης». 

4. Το άρθρο 52 του ν. 2696/1999 (ΦΕΚ 57/Α723.03.1999) 
που αφορά στην κύρωση του Κώδικα Οδικής Κυκλοφο¬ 
ρίας, (ΚΟΚ), όπως ισχύει. 

5. Το άρθρο 109 του ν. 2696/1999 (ΦΕΚ 57/Α7 
23.03.1999) περί Δημοσίευσης Αποφάσεων που εκδί- 
δονται κατ' εξουσιοδότηση του Κώδικα Οδικής Κυκλο¬ 
φορίας, στην Εφημερίδα της Κυβερνήσεως. 

6. Το π.δ. 135/23.12.2010 (Φ.Ε.Κ. 228/Α727.12.2010) 
«Οργανισμός της Αποκεντρωμένης Διοίκησης Αττικής». 

7. Τις διατάξεις των άρθρων 28 και 28Α του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης - 
Καταπολέμηση Γραφειοκρατίας και Ηλεκτρονική διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του άρθρου 24 
του ν. 4368/2016 (ΦΕΚ 21/Α72016) «Μέτρα για την επι¬ 
τάχυνση του κυβερνητικού έργου και άλλες διατάξεις». 

8. Το αρ. 90 του π.δ. 63/2005 (ΦΕΚ 98/Α722.04.2005) 
«Κωδικοποίηση της νομοθεσίας για την κυβέρνηση και 
τα κυβερνητικά όργανα». 

9. Την υπ'αριθμ. 15869/15-05-2017 απόφαση του 
Υπουργού Εσωτερικών (ΦΕΚ 250/Υ.Ο.Δ.Δ./26 -05-2017) 
με την οποία ο Σπυρίδων Κοκκινάκης διορίστηκε στη 
θέση του Συντονιστή της Αποκεντρωμένης Διοίκησης 
Αττικής. 

10. Το υπ' αριθμ. 15109/13.05.2013 έγγραφο της 
Δ/νσης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 


κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

11. Την υπ' αριθμ. Οικ. 47601/17682/08.06.201 7 ΑΔΑ: 
ΩΒΝΔΟΡ1Κ-Θ4Ν (ΦΕΚ 2056/Β/14.06.2017) απόφαση του 
Συντονιστή Αποκεντρωμένης Διοίκησης Αττικής περί 
μεταβίβασης δικαιώματος υπογραφής. 

12. Τις υπ' αριθμ. 1115/2012, 49/2012 και 819/2013 
Αποφάσεις του Συμβουλίου της Επικράτειας. 

13. Την υπ' αριθμ. πρωτ. οικ. 47870/39280/10.09.2013 
(ΑΔΑ: ΒΛ9ΛΟΡ1Κ-ΔΞΩ) απόφαση του Γενικού Γραμματέα 
της Αποκεντρωμένης Διοίκησης Αττικής με θέμα: «Άσκη¬ 
ση αρμοδιότητας έγκρισης αποφάσεων των ΟΤΑ που 
αφορούν μέτρα ρύθμισης οδικής κυκλοφορίας και λήψης 
αποφάσεων αναφορικά με τα μέτρα του άρθρου 52Α του 
ν. 2696/1999».όπως τροποποιήθηκε με την υπ' αρ. πρ. 
Οικ. 22769/12259/2015 απόφαση του Γ.Γ.Α.Δ.Α. 

14. Το υπ'αριθμ. πρωτ. 48823/39998/18.09.2013 έγ¬ 
γραφο του Γ.Γ. Αποκεντρωμένης Διοίκησης Αττικής, με 
θέμα: «Διευκρινίσεις - Οδηγίες περί Εγκρίσεων Κυκλοφο- 
ριακών Ρυθμίσεων οδικών δικτύων στους ΟΤΑ και στους 
χερσαίους χώρους λιμένων». 

15. Το υπ'αριθμ. πρωτ.: 64175/597 έγγραφο τηςΔ/νσης 
Διοίκησης της Αποκεντρωμένης Διοίκησης Αττικής, με το 
οποίο μας διαβιβάστηκε η νομοτύπως ληφθείσα, όπως 
αναφέρει η παραπάνω αρμόδια Υπηρεσία, υπ'αριθμ. 257/ 
2015 απόφαση του Δ.Στου Δήμου Κηφισιάς, που αφορά 
σε κυκλοφοριακές ρυθμίσεις, με τα συνημμένα της. 

16. Την Τεχνική έκθεση της Δ/νσης Τεχνικών Υπηρε¬ 
σιών του Δήμου Κηφισιάς, βάσει της οποίας ελήφθη η 
46/15 απόφαση της ΕΠΟΙΖΩ, για τις υπόψη κυκλοφορι- 
ακές ρυθμίσεις. 

17. Την υπ' αριθμ. 46/15 απόφαση της ΕΠΟΙΖΩ για τις 
υπόψη κυκλοφοριακές ρυθμίσεις. 

18. Την υπ'αριθμ. 257/2015 απόφαση του Δ.Στου Δή¬ 
μου Κηφισιάς, με την οποία ομόφωνα αποφάσισε την 
έγκριση των υπόψη κυκλοφοριακών ρυθμίσεων. 

19. Το γεγονός ότι από την παρούσα απόφαση κυκλο- 
φοριακών ρυθμίσεων προκαλείται δαπάνη εις βάροςτου 
προϋπολογισμού του οικ. έτους 2017 του Δήμου Κηφι¬ 
σιάς συνολικού κόστους 115,57 ευρώ και θα βαρύνει τον 
Κ.Α. 30.7135.01, όπως βεβαιώνεται στο έγγραφο της με 
υπ' αριθμ. Π ρωτ. 42649/07-09-2017 της Διεύθυνσης της 
Τεχνικής Υπηρεσίας του Δήμου. 

και επειδή: 

Οι προτεινόμενες κυκλοφοριακές ρυθμίσεις συμβάλ¬ 
λουν στη βελτίωση των κυκλοφοριακών συνθηκών της 
περιοχής, αποφασίζουμε: 

Την έγκριση της παραχώρησης προτεραιότητας στην 
οδό Ρόδων έναντι της οδού Σικελιανού και στις δύο κα¬ 
τευθύνσεις. 

Η εν λόγω έγκριση χορηγείται με τις εξής προϋποθέ¬ 
σεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα που λαμβάνονται με τη παρούσα απόφαση 
να ισχύουν από την τοποθέτηση των οικείων πινακίδων 
σήμανσης, των σηματοδοτών ή των διαγραμμίσεων στο 
οδόστρωμα, εκτός αν κατά το χρόνο ισχύος των μέτρων 
αυτών η κυκλοφορία ρυθμίζεται από στελέχη της αρμό¬ 
διας Αστυνομικής Αρχής. 

4. Αυτοδίκαιης ανάκληση της, σε περίπτωση μη τήρη¬ 
σης των όρων και των προϋποθέσεων που έχουν τεθεί 
από τους αρμοδίους φορείς καθώς και με την απόφαση 
αυτή. 

5. Μη νομιμοποίησης τυχόν παράνομων ενεργειών. 

6. Παρακολούθησης της ακριβούς εκτέλεσης των 
όρων που έχουν τεθεί με αυτή, από τις Αρχές προς τις 
οποίες αποστέλλεται, στα πλαίσια των αρμοδιοτήτων 
τους. 

7. Να τηρούνται απαρέγκλιτα τα όσα αναγράφονται 
στην Τεχνική έκθεση της Δ/νσης Τεχνικών Υπηρεσιών 
του Δήμου Κηφισιάς, βάσει της οποίας ελήφθη η εν λόγω 
απόφαση του Δημοτικού Συμβουλίου του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 19 Σεπτεμβρίου 2017 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 


Αριθμ. 5881 _ (5) 

Έγκριση προσωρινών μέτρων κυκλοφορικών 
ρυθμίσεων στην πόλη της Θεσσαλονίκης σύμ¬ 
φωνα με την υπ' αριθ. 1070/2017 απόφαση Δη¬ 
μοτικού Συμβουλίου Θεσσαλονίκης. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Τιςδιατάξειςτουν. 2503/1997 (ΦΕΚ107Α 730.05.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για τη Τοπική Αυτοδιοίκηση και άλλες δι¬ 
ατάξεις». 

3. Το ν. 3852/2010 (ΦΕΚ 87Α77.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης Πρόγραμμα Καλλικράτης». 

4. Το π.δ. 142/2010 (ΦΕΚ 235/Α 727-12-2010) «Οργανι¬ 
σμός Αποκεντρωμένης Διοίκησης Μακεδονίας-Θράκης». 

5. Το άρθρο 52 του ν. 2696/1999 (ΦΕΚ 57/Α 723.03.1999) 
που αφορά στην κύρωση του Κώδικα Οδικής Κυκλοφο¬ 
ρίας, (ΚΟΚ), όπως τροποποιήθηκε με το άρθρο 46 του 
ν. 3542/2007 (ΦΕΚ 50/Α72.03.2007) «Τροποποιήσεις δι¬ 
ατάξεων του ΚΟΚ» και αντικαταστάθηκε με το άρθρο 48 
του ν. 4313/2014. 

6. Το υπ'αριθμ. 15109/13.05.2013 έγγραφο της Δ/νσης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εγκρίσεις αποφάσεων συλλογικών ορ¬ 
γάνων των ΟΤΑ που αφορούν μέτρα ρύθμισης οδικής 


κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

7. Την υπ'αριθμ. ΔΟΥ/οικ/220/15-1-2015 εγκύκλιο της 
Γενικής Γραμματείας Υποδομών του Υπ. ΥΠΟΜΕΔΙ. 

8. Την υπ'αριθ. 54218/11 -07-2013 (ΑΔΑ ΒΛ4ΙΡ1Υ-ΠΔΙ) 
απόφαση Γενικού Γραμματέα Αποκεντρωμένης Διοίκη¬ 
σης Μακεδονίας-Θράκης με θέμα «Άσκηση αρμοδιότη¬ 
τας έγκρισης αποφάσεων Ο.Τ.Α. α' και β' βαθμού περί 
κυκλοφοριακών ρυθμίσεων». 

9. Τις διατάξειςτων άρθρων 28 και 28Α του ν. 4325/2015 
(ΦΕΚ 47Α711 -5-2015) καθώς και την υπ' αριθμ. πρωτ. 
14138/15-5-2017 απόφαση Υπουργού Εσωτερικών (ΦΕΚ 
250/Υ.Ο.Δ.Δ/26-5-201 7 - ΑΔΑ: ΩΩ09465ΧΘ7-ΗΜΞ) για 
τον διορισμό Συντονιστή. 

10. Την υπ'αριθμ. 35748/30-5-201 7 (ΦΕΚ 1971/τ. Β'/ 
7-6-2017) απόφαση του Συντονιστή της Αποκεντρω¬ 
μένης Διοίκησης Μακεδονίας-Θράκης για την ανάθε¬ 
ση άσκησης αρμοδιοτήτων σε οργανικές μονάδες της 
ΑΔΜ. - Θ και την παροχή εξουσιοδότησης υπογραφής 
πράξεων και εγγράφων «Με εντολή Συντονιστή» στους 
Προϊσταμένους των οργανικών μονάδων της. 

11. Το με αριθμ. πρωτ. 53405/21-08-2017 έγγραφο 
της Διεύθυνσης Διοίκησης ΑΔ/ΜΘ (αρ. πρωτ. ΔΙΠΕΧΩΣ 
5881/24-8-2017) με το οποίο μας ενημερώνει ότι η από¬ 
φαση του θέματος έχει ληφθεί νομότυπα. 

12. Την υπ' αριθμ. 1070/2017 Α.Δ.Σ (ΑΔΑ: 7ΚΝ0ΩΡ5- 
ΙΩΓ) του Δήμου Θεσσαλονίκης με την από 6/7/2017 
Τεχνική έκθεση και τα σχετικά σχέδια κλ. 1:500 που τη 
συνοδεύουν, ελεγμένα, θεωρημένα και εγκεκριμένα από 
τη Δ/νση Βιώσιμης Κινητικότητας και Δικτύων του Δήμου 
Θεσσαλονίκης. 

13. Η υπ'αριθμ. 2714/9-6-2017 απόφαση του Συντονι¬ 
στή Απ. Δ. Μ/Θ η οποία αφορά στην «Έγκριση μόνιμων 
μέτρων κυκλοφορικών ρυθμίσεων στην πόλη της Θεσ¬ 
σαλονίκης σύμφωνα με την υπ'αριθ. 1278/2016 απόφα¬ 
ση Δημοτικού Συμβουλίου του Δήμου Θεσσαλονίκης» 
(ΑΔΑ: ΩΤΠΑΟΡ1Υ-627). 

14. Το γεγονός ότι από την παρούσα απόφαση δεν 
επηρεάζονται τα δρομολόγια των δημόσιων συγκοινω¬ 
νιών (ΟΑΣΘ). 

15. Το γεγονός ότι η οδός Κορίνθου στο τμήμα της 
από την οδό Αιτωλικού έως την οδό Παπάφη δεν είναι 
χαρακτηρισμένος ως πεζόδρομος, δεν δύναται να εγκρι- 
θεί η 1 η φάση των προσωρινών μέτρων ρύθμισης της 
κυκλοφορίας. 

16. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού. 

Και επειδή: 

Οι προτεινόμενες κυκλοφοριακές ρυθμίσεις είναι 
απαραίτητες προκειμένου, με την υλοποίηση τους, να 
εκτελεστούν απρόσκοπτα και με ασφάλεια οι εργασίες 
του έργου του θέματος, αποφασίζουμε: 

Την έγκριση των προσωρινών μέτρων ρύθμισης της 
κυκλοφορίας σύμφωνα με την 1070/24-07-2017 Α.Δ.Σ. 
του Δήμου Θεσσαλονίκης, που αφορά στον αποκλεισμό 
της κυκλοφορίας οχημάτων σε τμήματα των οδών Κορίν¬ 
θου, Διστόμου, ανώνυμης οδού και Παύλου Ζάννα στα 
πλαίσια υλοποίησης του έργου: «Διαμόρφωση σχολικών 

δακτυλίων για την ασφαλή πρόσβαση των μαθητών» 
του Δήμου Θεσσαλονίκης σε τέσσερις (4) φάσεις και 
συγκεκριμένα: 

ΦΑΣΗ 2η: Αποκλεισμός της οδού Κορίνθου (από την 
οδό Αιτωλικού έως την ανώνυμη χωμάτινη οδό που 
ενώνει τις οδούς Κορίνθου και Διστόμου) και της οδού 
Αιτωλικού για μήκος εργασιών 30 γπ περίπου ανά οδό, 
κατ’ εφαρμογή του τυπικού σχεδίου 3.1.4 «Εργοτάξιο 
σε περιοχή συμβολής οδών με αποκλεισμό πρόσβασης» 
για εργοτάξιο μακράς διάρκειας σε Αστικές οδούς των 
Προδιαγραφών και Οδηγιών Σήμανσης Εκτελούμενων 
Έργων (ΟΜΟΕ - ΣΕΕΟ) (ΦΕΚ 905Β720.05.2011). Κατά τη 
διάρκεια των εργασιών η κυκλοφορία των οχημάτων θα 
εξυπηρετείται από την οδό Διστόμου δια μέσου είτε της 
ανώνυμης οδού είτε της οδού Παύλου Ζάννα Η συνολική 
διάρκεια των εργασιών της 2ης Φάσης είναι είκοσι (20) 
μέρες. 

ΦΑΣΗ 3η: Αποκλεισμός της οδού Κορίνθου από την 
ανώνυμη οδό (που ενώνει τις οδούς Κορίνθου και Δι¬ 
στόμου) έως την οδό Παύλου Ζάννα για μήκος έργων 
50 πί και της ανώνυμης οδού, κατ' εφαρμογή του τυπικού 
σχεδίου 3.1.4 «Εργοτάξιο σε περιοχή συμβολής οδών 
με αποκλεισμό πρόσβασης» για εργοτάξιο μακράς δι¬ 
άρκειας σε Αστικές οδούς των Προδιαγραφών και Οδη¬ 
γιών Σήμανσης Εκτελούμενων Έργων (ΟΜΟΕ - ΣΕΕΟ) 
(ΦΕΚ 905Β720.05.2011). Κατά τη διάρκεια των εργασιών 
η κυκλοφορία των οχημάτων θα εξυπηρετείται από την 
οδό Διστόμου δια μέσου της οδού Παύλου Ζάννα με 
πρόσβαση και από την οδό Αιτωλικού Η συνολική διάρ¬ 
κεια των εργασιών της 3 ης Φάσης είναι είκοσι (20) μέρες 

ΦΑΣΗ 4η: Αποκλεισμός της οδού Κορίνθου στο τμή¬ 
μα της από την οδό Παύλου Ζάννα έως την οδό Παπα¬ 
ναστασίου για μήκος εργασιών 50ιπ περίπου και της 
οδού Παύλου Ζάννα κατ' εφαρμογή του τυπικού σχε¬ 
δίου 3.1.4 «Εργοτάξιο σε περιοχή συμβολής οδών με 
αποκλεισμό πρόσβασης» για εργοτάξιο μακράς διάρ¬ 
κειας σε Αστικές οδούς των Προδιαγραφών και Οδηγιών 
Σήμανσης Εκτελούμενων Έργων (ΟΜΟΕ - ΣΕΕΟ) (ΦΕΚ 
905Β720.05.2011). Κατά τη διάρκεια των εργασιών η 
κυκλοφορία των οχημάτων θα εξυπηρετείται από την 
οδό Διστόμου και του υπόλοιπου τμήματος της οδού 
Κορίνθου Η συνολική διάρκεια των εργασιών της 4ης 
Φάσης είναι είκοσι (20) μέρες 

Οι προσωρινές κυκλοφοριακές ρυθμίσεις του έργου 
του θέματοςπεριγράφονται αναλυτικά στηνΤεχνική Έκ¬ 
θεση κυκλοφοριακής σήμανσης και απεικονίζονται στα 
σχετικά σχέδιαΤ2,Τ3 καιΤ4 κλ. 1:500 που τη συνοδεύουν 
ελεγμένα, θεωρημένα και εγκεκριμένα από τη Δ/νση Βι¬ 
ώσιμης Κινητικότητας και Δικτύων του Δήμου Θεσσαλο¬ 
νίκης, πρωτότυπα των οποίων διατηρούνται στα Αρχεία 
της Αποκεντρωμένης Διοίκησης Μακεδονίας-Οράκης 
(ΔΙΠΕΧΩΣ) και στη Δ/νση Βιώσιμης Κινητικότητας και 
Δικτύων του Δήμου Θεσσαλονίκης. 

Οι προσωρινές κυκλοφοριακές ρυθμίσεις που εγκρί- 
νονται με την παρούσα ισχύουν για την προβλεπόμενη 
διάρκεια των επιμέρους φάσεων εργασίας και για όλο 
το χρονικό διάστημα εφαρμογής τους. Ο ανάδοχος έχει 


την υποχρέωση να ενημερώσει εγγράφως το αρμόδιο 
τμήμα Τροχαίας για την έναρξη τους και εφαρμόζονται 
με την τοποθέτηση των οικείων πινακίδων σήμανσης, 
των σηματοδοτών ή των διαγραμμίσεων στο οδόστρω¬ 
μα και ισχύουν. 

Μετά το πέρας των εργασιών ανά φάση και πριν την 
αποκατάσταση της κανονικής κυκλοφορίας της οδού, 
όλα τα στοιχεία της προσωρινής σήμανσης θα αποξη- 
λώνονται και θα απομακρύνονται οπότε η οδός θα απο¬ 
δίδεται πλήρως στην κυκλοφορία. 

Η εν λόγω έγκριση χορηγείται με τις εξής προϋποθέ¬ 
σεις: 

1 .Τα γεωμετρικά χαρακτηριστικά, η σήμανση και τα πε¬ 
ριοριστικά μέτρα θα είναι σύμφωνα μετις Προδιαγραφές 
και Οδηγίες Σήμανσης Εκτελούμενων Έργων (ΟΜΟΕ - 
ΣΕΕΟ) (ΦΕΚ 905Β720.05.2011). 

2. Θα πρέπει να εξασφαλίζεται η ασφαλή πρόσβαση 
των εργαζόμενων και των εργοταξιακών οχημάτων, από 
και προς τους χώρους εργασιών. 

3. Πριν την έναρξη των εργασιών να ληφθεί μέριμνα 
για την προσωρινή απομάκρυνση όλων των οχημάτων 
που σταθμεύουν στα υπό παρέμβαση τμήματα των οδών 
του θέματος 

4. Να ληφθεί ιδιαίτερη μέριμνα ώστε να εξασφαλιστεί 
η ασφαλή διέλευση των πεζών σε όλο το μήκος της ζώ¬ 
νης των έργων και για την ασφαλή και απρόσκοπτη 
πρόσβαση στις παρόδιες επιχειρήσεις και ιδιοκτησίες. 

5. Να υπάρχει τακτικός έλεγχος της εργοταξιακής σή¬ 
μανσης με ιδιαίτερη μέριμνα στη σωστή λειτουργία των 
αναλάμποντων φανών και του επαρκούς φωτισμού για 
την ασφαλή κίνηση των πεζών και των οχημάτων δεδο¬ 
μένου ότι η σήμανση θα παραμένει και τις νυκτερινές 
ώρες. 

6. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

7. Σε κάθε περίπτωση θα πρέπει να εξασφαλίζεται η τα¬ 
χεία και ασφαλή διέλευση οχημάτων έκτακτης Ανάγκης 
(ασθενοφόρα, πυροσβεστικά, περιπολικά). 

8. Η απόφαση αυτή δεν υποκαθιστά απαιτούμενες 
άλλες άδειες ή εγκρίσεις. 

9. Ο Δήμος Θεσσαλονίκης και ο ανάδοχος του έργου 
είναι αρμόδιοι για την υλοποίηση του εν λόγω θέματος. 

Οι αρχές στις οποίες κοινοποιείται η παρούσα απόφα¬ 
ση παρακαλούνται να παρακολουθούν την ακριβή εκτέ¬ 
λεση και λειτουργία στα πλαίσια των αρμοδιοτήτων τους. 

Η απόφαση αυτή θα αναρτηθεί στο διαδίκτυο σύμ¬ 
φωνα με τις διατάξεις του ν. 3861/2010 (ΦΕΚ 112Α7 
13-7-2010). 

Η παρούσα απόφαση τίθεται σε ισχύ από την δημοσί¬ 
ευσης της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη 20 Σεπτεμβρίου 2017 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 




Τεύχος Β' 3479/05.10.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Αριθμ. 18726 _ (6) 

Απαγόρευση της Θήρας σε περιπτώσεις μεγάλων 
χιονοπτώσεων και λόγω ιδιαίτερα δυσμενών και¬ 
ρικών συνθηκών στην περιοχή ευθύνης του Δα¬ 
σαρχείου Σουφλίου. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1) Τις διατάξεις της παρ. 5 άρθρου 258 του ν.δ. 86/1969, 
(ΦΕΚ 7/18-1-1969) «Περί Δασικού Κώδικα», όπως προ¬ 
στέθηκε με την παρ. 3 του άρθρου 7 του ν. 177/1975 
(ΦΕΚ 205/Α727-09-1975) «περί αντικαταστάσεως και 
συμπλήρωσης διατάξεων τινών του ν.δ. 86/1969 «Περί 
Δασικού Κώδικας». 

2) Τις διατάξεις της παρ. 5 άρθρου της 414958/ 
29-11-1985 (Β' 757/18-02-1985) κοινής υπουργικής 
απόφασης «Μέτρα διαχείρισης της άγριας πανίδας», 
όπως αντικαταστάθηκε με την παρ. 2 της 87578/703/ 
06-03-2007 (ΦΕΚ 581/Β723-04-2007) κοινής υπουργι¬ 
κής απόφασης «Μέτρα διαχείρισης της άγριας πανίδας», 
όπως έχει τροποποιηθεί και ισχύει. 

3) Τις διατάξεις της παρ. 2 άρθρου 1 του ν. 2503/1997 
(ΦΕΚ 107Α') «Διοίκηση, Οργάνωση, Στελέχωση της Περι¬ 
φέρειας, Ρύθμιση Θεμάτων για τηνΤοπική Αυτοδιοίκηση 
και άλλες διατάξεις» σε συνδυασμό με το π.δ. 94/1993 
(ΦΕΚ 40Α ) «Καθορισμός αρμοδιοτήτων που διατηρού¬ 
νται από τον Υπουργό Γεωργίας». 

4) Τις διατάξεις της παρ. 1 άρθρου 280 του ν. 3852/2010 
(ΦΕΚ 87Α ) «Νέα αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της». 

5) Την ανάγκη προστασίας των θηραμάτων στην περι¬ 
οχή ευθύνης του Δασαρχείου Σουφλίου, λόγω εξασθενί- 
σεως και περιορισμένης δυνατότητας άμυνας τους σε πε¬ 
ρίπτωση χιονοπτώσεων μεγάλης διάρκειας και έντασης. 

6) Την με αριθμ. 35748/30-05-2017 (ΦΕΚ 1971/τ. Β'/ 
07-06-2017) απόφαση του Συντονιστή της Αποκεντρω¬ 
μένης Διοίκησης Μακεδονίας - Θράκης με την οποία 
εξουσιοδοτούνται οι προϊστάμενοι των Δασαρχείων για 
την υπογραφή αποφάσεων και άλλων πράξεων. 

7) Σύμφωνη γνώμη του Δασαρχείου Σουφλίου, απο¬ 
φασίζουμε: 

Απαγορεύουμε στην περιοχή ευθύνης του Δασαρχείου 
Σουφλίου την άσκηση του κυνηγιού όλων των θηραμά¬ 
των (τριχωτών και πτερωτών) σε περίπτωση χιονόπτω¬ 
σης μεγάλης διάρκειας και έντασης. 

Η παρούσα ισχύει από την δημοσίευση της μέχρι τη 
λήξη της κυνηγετικής περιόδου 2017-2018 (28/02/2018). 


Η τήρησή της ανατίθεται στα Δασικά όργανα, στην Ελ¬ 
ληνική Αστυνομία, στους Ιδιωτικούς Φύλακες Θήρας και 
σε κάθε φιλόνομο πολίτη. Οι παραβάτες της τιμωρούνται 
σύμφωνα με τις διατάξεις του Δασικού Κώδικα και των 
λοιπών περί Θήρας διατάξεων που ισχύουν. 

Με την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σουφλί, 4 Σεπτεμβρίου 2017 

Με εντολή Συντονιστή 

Αποκεντρωμένης Διοίκησης 

Η Αναπληρώτρια Δασάρχης 

ΓΙΑΝΝΟΥΛΑ ΔΙΑΓΚΑΚΗ 


Αριθμ. 36422 _ (7) 

Μετονομασία εργαστηρίου της Σχολής Μηχανο¬ 
λόγων Μηχανικών του Εθνικού Μετσόβιου Πο¬ 
λυτεχνείου. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ 

Έχοντας υπόψη: 

1. Τις διατάξεις του άρθρου 60 του ν. 4386/2016 (Α' 83). 

2. Τη γνώμη της Συνέλευσης της Σχολής Μηχανολό¬ 
γων Μηχανικών του Εθνικού Μετσόβιου Πολυτεχνείου 
(συν.27-03-2017). 

3. Την απόφαση της Συγκλήτου του Εθνικού Μετσόβι¬ 
ου Πολυτεχνείου (αριθ. απόφασης 4/28-04-2017). 

4. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του κρατικού προϋπολογισμού του Εθνικού Με¬ 
τσόβιου Πολυτεχνείου, σύμφωνα με το άρθρο 90 του 
π.δ. 63/2005, αποφασίζουμε: 

Το κατά τις διατάξεις της αριθ. Β1 /667/17-10-1990 
(Β' 657) Υπουργικής απόφασης, Εργαστήριο «Μηχα¬ 
νολογικό Εργοστάσιο» του Τομέα Τεχνολογίας των Κα¬ 
τεργασιών της Σχολής Μηχανολόγων Μηχανικών του 
Εθνικού Μετσόβιου Πολυτεχνείου, μετονομάζεται σε 
«Τεχνολογίας των Κατεργασιών». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 2017 
Ο Πρύτανης 
ΙΩΑΝΝΗΣ ΓΚΟΛΙΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3479/05.10.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 




























